OKRESNÁ PROKURATÚRA BRATISLAVA II 
Kvetná 13, 820 05 Bratislava 25	

Číslo: 3 Pv 438/15/1102-1	Bratislava II 29.11.2016 
EEČ: 2-9-205-2016
U Z N E S E N I E
Trestná vec:	obv. XXXXX
Trestný čin:	prečin: nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona
Rozhodol: 	prokurátor Okresnej prokuratúry Bratislava II 
Podľa § 215 odsek 1 písmeno b Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX XXXXX XXXXX, Slovensko
väzba: nie
ktorý je trestne stíhaný pre trestný čin:
-	prečin: nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
dňa 17.06.2015 v čase o 03.04 h na Gagarinovej ulici v Bratislave pri čerpacej stanici OMV v smere na Tomášikovú ulicu, ako vodič osobného motorového vozidla zn. škoda Pick up, bielej farby, EČV:BL-765 JG bol kontrolovaný hliadkou PMJ, KR PZ XXXXX, pričom na základe príkazu na prehliadku iných priestorov vykonanou prehliadkou bolo v priehradke ľavých predných dverí vodiča nájdené sklíčko zo žiarovky s obsahom hnedej zatavenej látky hnedej farby, pričom následným expertíznym skúmaním na KEÚ PZ XXXXX bolo potvrdené, že v zaistenej žiarovke sa nachádzal metamfetamín s hmotnosťou 57 mg obsahujúci účinnú látku v množstve väčšom ako 10 mg, pričom metamfetamín patrí v zmysle zákona NR SR č. 139/1998 Z. z. o omamných látkach, psychotropnych látkach a prípravkoch v znení neskorších predpisov do II. skupiny psychotropnych látok 

lebo  tento skutok nie je trestným činom a nie je dôvod na postúpenie veci.

Odôvodnenie:
Uznesením policajta Obvodného oddelenia PZ Ružinov – východ, OPP, Okresného riaditeľstva PZ v Bratislave II zo dňa 03.12.2015, bolo pod ČVS: ORP-XXXXX podľa § 206 ods. 1 Trestného poriadku vznesené obvinenie XXXXX za úmyselný prečin nedovolenej výroby omamných a psychotropnych látok, jedov alebo prekurzorov, ich držania a obchodovania s nimi podľa    § 171 ods. 1 Trestného zákona  na tom skutkovom základe, ako je uvedený vo výroku napadnutého uznesenia.

	Policajt po skončení skráteného vyšetrovania predložil vyšetrovací spis spolu s návrhom na zastavenie trestného stíhania, podrobným preskúmaním ktorého som zistil,  že vzhľadom na závery skráteného vyšetrovania je dôvodný.

XXXXX k veci vypovedal, spáchanie skutku v podstate doznal. 

Zo spáchania skutku, pre ktorý je trestné stíhanie vedené je obv.XXXXX usvedčovaný výpoveďou svedkov – policajtov, ktorí ho kontrolovali a zaisťovacími úkonmi. Predmetná droga, ktorá patrila obvinenému bola skúmaná na Kriminalistickom a expertíznom ústave PZ v Bratislave, pričom bolo zistené, že obsahovala metamfetamín s hmotnosťou 57 mg, s koncentráciou účinnej látky metamfetamín v množstve viac ako 10 mg, pričom metamfetamín je zaradený v zmysle zákona č. 139/98 Z. z. o omamných, psychotropných látkach a prípravkoch do II. skupiny psychotropných látok.

Podľa § 8 Trestného zákona trestný čin je protiprávny čin, ktorého znaky sú uvedené v tomto zákone, ak tento zákon neustanovuje inak.

Podľa § 171 ods. 1 Trestného zákona kto neoprávnene prechováva pre vlastnú potrebu omamnú látku, psychotropnú látku, jed alebo prekurzor, potrestá sa odňatím slobody až na tri roky.

Podľa § 135 ods. 1 Trestného zákona prechovávaním omamnej látky, psychotropnej látky, jedu alebo prekurzora pre vlastnú potrebu sa rozumie mať neoprávnene v držbe po akúkoľvek dobu omamnú látku, psychotropnú látku, jed alebo prekurzor v množstve, ktoré zodpovedá najviac trojnásobku obvykle jednorazovej dávky na použitie, a to pre osobnú spotrebu.

Metamfetamín patrí podľa zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov do II. skupiny psychotropných látok podľa predmetného zákona.

Pojem obvykle jednorázová dávka drogy je vymedzený prostredníctvom hmotnostného kritéria a zároveň prostredníctvom minimálneho množstva účinnej látky, ktorá musí byť v konkrétnej omamnej, resp. psychotropnej látke obsiahnutá.

Pojem obvykle jednorázová dávka drogy je však právna kategória, ktorú je nevyhnutné definovať súdnou praxou.

Krajský súd v Bratislave za účelom výkladu a aplikácie ustanovenia § 171 Trestného zákona v spojení s ustanovením § 135 Trestného zákona vo svojom uznesení sp. zn. 4To/44/2016 zo dňa 05.05.2016 (ktoré rozhodnutie bolo vydané po vydaní uznesenia o vznesení obvinenia v posudzovanej veci) vymedzil priemernú obvykle jednorázovú dávku psychotropnej látky metamfetamínu tak, že za priemernú obvykle jednorázovú dávku psychotropnej látky metamfetamínu je potrebné považovať materiál, ktorý dosahuje celkovú hmotnosť minimálne 100 mg s obsahom účinnej látky minimálne 10 mg (metamfetamín vo forme voľnej bázy).

XXXXX prechovával psychotropnú látku metamfetamín o hmotnosti 57 mg s koncentráciou účinnej látky viac ako 10 mg.

Vzhľadom na všetky vyššie uvedené skutočnosti a aktuálnu súdnu prax možno konštatovať, že skutok, pre ktorý je obvinený XXXXX stíhaný, nenapĺňa znaky skutkovej podstaty trestného činu nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona z hľadiska jeho objektívnej stránky, preto bolo rozhodnuté tak, ako je uvedené vo výroku tohto uznesenia.

Podľa § 215 ods. 1 písm. b) Trestného poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie veci.

Postúpenie veci neprichádza vzhľadom na zistené okolnosti prípadu do úvahy. 

Vzhľadom na zistené skutočnosti som rozhodol tak, ako je uvedené v enunciáte tohto uznesenia.t
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Pacalaj 
prokurátor